Legal Document

Category: 22

Text:
101. ΑΠΟΦΑΣΗ ΥΠΟΥΡΓΟΙ ΟΙΚΟΝΟΜΙΚΩΝ -  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ  Αριθ. 2/54376/A0024 της 24 Ιουλ.-23 Αυγ.2000 (ΦΕΚ Β΄1044) Διατήρηση του εκτός προϋπολογισμού Ειδικού λογαριασμού Νο 541077.03 με τίτλο  «Εξετάσεις Ιατρικές Οδηγών (ΕΞ.Ι.Ο)». ΄Εχοντας υπόψη τις διατάξεις :  1. Του Ν.Δ./τος 638/70, όπως ισχύουν σήμερα. 2. Του Ν. 2362/95 «περί Δημοσίου Λογιστικού» 3. Του Ν. 1558/85 «Κυβέρνηση και κυβερνητικά όργανα»  4. Του Ν. 2771/99 (ΦΕΚ 280Α/16.12.99) του ΥΠ.ΟΙΚ.  «περί ειδικών λογαριασμών κ.λ.π.» 5. Του Π.Δ/τος 293/99  «περί Οργανισμού του ΥΠΜΕ» 6. Του Ν.Δ/τος 1265/72  «περί ελέγχου των δαπανών του κράτους (ΦΕΚ Α 197/72). 7. Του Π.Δ/τος 151/98 (ΦΕΚ 116Α/3.6.98)  «Διαδικασία ελέγχου, εκκαθάριση κ.λ.π.». 8. Του Π.Δ/τος 584/78 «περί ασκήσεως προληπτικού ελέγχου επί των δαπανών του ειδ. Λογαριασμού του ν.δ. 638/70» 9. Της αρίθμ 1039386/441/Α0006/21-4-2000 (ΦΕΚ571/β/ 21-4-2000) Κοινής Απόφασης του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών». 10. Την ανάγκη προσαρμογής της διαδικασίας διαχείρισης των εισπραττομένων ποσών του θέματος, σύμφωνα με τις διατάξεις του παραπάνω (4) Νόμου, 11. , Το γεγονός ότι με την έκδοση της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρο 1 Αρμόδια για τη διαχείριση υπηρεσία 1. Το έργο της διαχείρισης των ποσών που εισπράττονται από την ιατρική εξέταση των οδηγών καθώς και κάθε ποσού που προβλέπεται με διάταξη Νόμου να κατατίθενται στον υπόψη ειδικό λογαριασμό, ανήκει στο Τμήμα Οικονομικής Διοίκησης της Διεύθυνσης Οικονομικών Υπηρεσιών της Γενικής Διεύθυνσης Διοικητικής Υποστήριξης του Υπουργείου Μεταφορών και Επικοινωνιών. 2. Ως υπεύθυνος διαχειριστής καθώς και υπεύθυνος πληρωμών ορίζονται υπάλληλοι της Δ/νσης Οικονομικών Υπηρεσιών του Υπουργείου Μεταφορών Επικοινωνιών. 3. Ο διαχειριστής, κατά την άσκηση των καθηκόντων του, μεριμνά για : α. Τη λογιστική παρακολούθηση των εσόδων που προέρχονται από την ιατρική εξέταση των οδηγών καθώς και των εξόδων που βαρύνουν τη διαχείριση. β. Τη τήρηση των λογιστικών βιβλίων που αναφέρονται στην παρούσα απόφαση καθώς και τη κατάρτιση συγκεντρωτικών πινάκων. γ. Τη παρακολούθηση και έλεγχο του τηρούμενου στην Εθνική Τράπεζα ειδικού λογ/σμού με αρ. 541077.03 και την ονομασία  «Εξετάσεις Ιατρικές Οδηγών» και σε συντομία  «ΕΞ.Ι.Ο.». δ. Την υποβολή ισοζυγίου λογαριασμού κατά μήνα και ισολογισμού στο τέλος κάθε οικονομικού έτους. ε. Τη κατάρτιση των καταστάσεων που προβλέπονται στην με αρ. 8507/76 απόφαση της Ολομέλειας του Ελεγκτικού Συνεδρίου, όπως κάθε φορά ισχύει, καθώς και τη συγκέντρωση των λοιπών δικαιολογητικών που συνοδεύουν τα ετήσια απολογιστικά στοιχεία. στ. Τη κατάρτιση κατά το μήνα Ιούνιο κάθε έτους αναλυτικού προϋπολογισμού των προβλεπομένων εσόδων και εξόδων για το επόμενο έτος. Η πρόβλεψη των δαπανών στηρίζεται στα στοιχεία του έτους που καταρτίζεται ο προϋπολογισμός καθώς και στις υποβαλλόμενες προτάσεις του Τμήματος Προμηθειών της Διεύθυνσης Οικονομικών Υπηρεσιών. Ο προϋπολογισμός υποβάλλεται στον Υπουργό Μεταφορών και Επικοινωνιών κατά το μήνα Ιούλιο προς έγκριση και κοινοποιείται στον Υπουργό Οικονομικών. ζ. Την αναμόρφωση του προϋπολογισμού με βάση τις εκάστοτε υπηρεσιακές ανάγκες. η. Την έγκαιρη αποστολή στο Ελεγκτικό Συνέδριο, προς κατασταλτικό έλεγχο, των ετήσιων απολογιστικών στοιχείων του ειδικού λογαριασμού. 4. Ο υπεύθυνος πληρωμών μεριμνά, κυρίως, για την: α. Καταβολή στους δικαιούχους των πληρωτέων ποσών που αναγράφονται στα θεωρημένα εντάλματα. β. ΄Εκδοση βεβαιώσεων παρακράτησης φόρου και παράδοσή τους στους δικαιούχους για χρήση στις Δ.Ο.Υ. γ. Παρακολούθηση για την, εντός των τασσομένων προθεσμιών, απόδοση λογαριασμού των χρηματικών ενταλμάτων. δ. Διενέργεια ελέγχου των δικαιολογητικών απόδοσης των χρηματικών ενταλμάτων που βαρύνουν τον ειδικό λογαριασμό. Άρθρο 9 Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. ΄Αρθρο 2 Είσπραξη εσόδων Τα έσοδα που προέρχονται από την ιατρική εξέταση των υποψηφίων οδηγών πιστώνονται στον τηρούμενο στην Εθνικής Τράπεζα ειδικό λ/σμό με αρ. 541077.03 κατά την εξής διαδικασία: α. Ο ενδιαφερόμενος για ιατρική εξέταση καταβάλλει σε οποιοδήποτε κατάστημα της παραπάνω Τράπεζας, το προβλεπόμενο, κατά περίπτωση, ποσό. β. Η Τράπεζα εκδίδει, σε πίστωση του λογ/σμού 541077, σε πέντε ταυτάριθμα αντίγραφα, ειδική απόδειξη είσπραξης, ο τύπος της οποίας καθορίζεται σε συνεργασία των αρμοδίων υπηρεσιών του Υπουργείου και της Τράπεζας και παραδίδει τα υπ' αρ. 2, 3, 4 και 5 αντίγραφα στον ενδιαφερόμενο. γ. Ο ενδιαφερόμενος, προσκομίζει από δύο αποδείξεις σε κάθε ένα από τους εξεταστές γιατρούς (παθολόγο και οφθαλμίατρο). Στην περίπτωση που ο ενδιαφερόμενος πρέπει να εξετασθεί και από ειδικό γιατρό (νευρολόγο, ορθοπεδικό ή ΩΡΛ) ή από Δευτεροβάθμια Ιατρική Επιτροπή (ΔΙΕ) προσκομίζει τις δύο (2) από τις παραπάνω αποδείξεις στον ειδικό γιατρό ή και τις τέσσερις (4) αποδείξεις στην γραμματεία της ΔΙΕ. δ. Ο εξεταστής γιατρός, αφού ελέγξει τις αποδείξεις (αν από την ημερομηνία που εκδόθηκαν έχει μεταβληθεί το καταβλητέο ποσό είναι άκυρες), και αναγράψει σ' αυτές την ημερομηνία εξέτασης, θέσει την σφραγίδα με το ονοματεπώνυμο και την ειδικότητά του και μονογράψει, επισυνάπτει το ένα αντίγραφο της απόδειξης στο πιστοποιητικό υγείας και το αποστέλλει στην αρμόδια υπηρεσία μεταφορών της Ν.Α. Ανά τρίμηνο, υποβάλλει, με συγκεντρωτική κατάσταση, τα δεύτερα αντίγραφα μαζί με τα προβλεπόμενα δικαιολογητικά (δελτία παροχής υπηρεσιών, φορολογικές ενημερότητες κ.λ.π.) στην ίδια υπηρεσία Μεταφορών της Ν.Α. για την καταβολή της αποζημίωσής του. ε. Οι γραμματείς των ΔΙΕ ενεργούν ανάλογα όπως παραπάνω και επισυνάπτουν τα μεν δύο (2) αντίγραφα της απόδειξης (παθολόγου και οφθαλμιάτρου) στο πρακτικό που συντάσσουν και αποστέλλουν στην αρμόδια Υπηρεσία Μεταφορών της Ν.Α., τα δε λοιπά δύο (2) αντίγραφα επισυνάπτουν στο αντίγραφο του πρακτικού που παραμένει στη γραμματεία. στ. Η Εθνική Τράπεζα αποστέλλει την μηνιαία κίνηση του λ/σμού καθώς και κάθε άλλη κατάσταση που αφορά τον λογ/σμό στο Τμήμα Οικονομικής Διοίκησης της Δ/νσης Οικονομικών Υπηρεσιών του ΥπΜΕ για τη λογιστική και στατιστική επεξεργασία από τον Διαχειριστή. Άρθρο 3 ΄Εγκριση και πληρωμή δαπανών 1. Δαπάνες που δικαιολογούνται σε βάρος του ειδικού λογαριασμού είναι αυτές που πραγματοποιούνται για τους σκοπούς που αναφέρονται στο Ν. Δ/μα 638/70, όπως ισχύει κάθε φορά. 2. Με την απόφαση έγκρισης του ετήσιου προϋπολογισμού του λογ/σμού εγκρίνεται αυτόματα και η πραγματοποίηση σταθερών δαπανών (ενδεικτικά αναφέρεται η αποζημίωση των εξεταστών γιατρών, των ΔΙΕ, της αποζημίωσης των υπαλλήλων-εξεταστών υποψηφίων οδηγών κ.ά.). 3. Για την πραγματοποίηση κάθε δαπάνης που δεν μπορεί να θεωρηθεί σταθερά, απαιτείται εγκριτική απόφαση του Υπουργού Μεταφορών-Επικοινωνιών καθώς και η κίνηση της προβλεπόμενης από τον Κώδικα Δημοσίου Λογιστικού διαδικασίας (Προκήρυξη πρόχειρου ή τακτικού διαγωνισμού , ορισμού υπολόγου κ.λ.π.). 4. Στον εγκεκριμένο προϋπολογισμό, για τη μεταφορά πιστώσεων από ένα κωδικό σε άλλο ή για τη μεταφορά από τις πιστώσεις του αποθεματικού σε κωδικό εξόδου, απαιτείται απόφαση του Υπουργού Μεταφορών-Επικοινωνιών. 5. Υπόλογοι ορίζονται για μεν την Κ.Υ. του ΥΠ.Μ.Ε. μόνιμοι ή με σχέση εργασίας ιδιωτικού δικαίου αορίστου χρόνου υπάλληλοι, που υπηρετούν σ' αυτή για δε τις υπηρεσίες Μεταφορών- Επικοινωνιών των Ν.Α. ορίζονται οι προϊστάμενοι των Υπηρεσιών αυτών. 6. Για την πληρωμή των δαπανών της παραγράφου 2 της παρούσης εκδίδεται από τη Δ/νση Οικονομικών Υπηρεσιών του ΥΠΜΕ χρηματικό ένταλμα στο όνομα του υπολόγου ή των δικαιούχων. Το ένταλμα υπογράφεται από τον Προϊστάμενο της Δ/νσης Οικονομικών Υπηρεσιών και τον Προϊστάμενο του Τμήματος Οικ. Διοίκησης ή από τους νόμιμους αναπληρωτές τους. 7. Για την πληρωμή των λοιπών δαπανών εκδίδεται από τη Δ/νση Οικονομικών Υπηρεσιών του ΥΠΜΕ χρηματικό ένταλμα προπληρωμής ή πληρωμής στο όνομα του υπόλογου ή του δικαιούχου για το ποσό που εγκρίθηκε με τη σχετική απόφαση. Τα εντάλματα αυτά υπογράφονται όπως στην παράγραφο 6 του άρθρου αυτού. 8. Το χρηματικό ένταλμα πληρωμής ή προπληρωμής, θεωρημένο από την αρμόδια Υπηρεσία του Ελεγκτικού Συνεδρίου παραδίδεται στον αρμόδιο για τις πληρωμές υπάλληλο, για την έκδοση επιταγής ή εντολής προς την Εθνική Τράπεζα, στο όνομα των δικαιούχων ή υπολόγων. Η επιταγή ή εντολή υπογράφεται από τον Διαχειριστή και τον υπεύθυνο πληρωμών. Σε απουσία ενός εκ των δύο υπογράφει ο προϊστάμενος του Τμήματος Οικονομικής Διοίκησης ή ο προϊστάμενος της Δ/νσης Οικονομικών Υπηρεσιών. ΄Αρθρο 4 Εκκαθάριση δαπανών 1. Για την εκκαθάριση των τακτικών δαπανών που βαρύνουν τον ειδικό λογαριασμό, ακολουθείται η παρακάτω διαδικασία: α. Οι υπόλογοι-εκκαθαριστές των χρηματικών ενταλμάτων, καταβάλλουν τα πληρωτέα ποσά στους δικαιούχους καθώς και τις υπέρ Δημοσίου και τρίτων κρατήσεις στα, κατά περίπτωση, ταμεία. β. Επισυνάπτουν στις πρωτότυπες και υπογραμμένες καταστάσεις πληρωμής αντίγραφο της απόφασης με την οποία εγκρίθηκε η δαπάνη, αν προβλέπεται τέτοια, τα αποδεικτικά κατάθεσης υπέρ Δημοσίου και τρίτων κρατήσεων, αντίγραφα των εγγράφων ενημέρωσης των νομικών προσώπων για τις κρατήσεις που έγιναν υπέρ αυτών, αντίγραφο απόδειξης για κατάθεση στον ειδικό λ/σμό 541077.03 του τυχόν αδιάθετου ποσού. γ. Τις παραπάνω καταστάσεις πληρωμής, μαζί με τα συνημμένα δικαιολογητικά υποβάλλουν με αναφορά τους στο Τμήμα Οικονομικής Διοίκησης της Διεύθυνσης Οικονομικών Υπηρεσιών του ΥΠΜΕ, το αργότερο εντός μηνός από την είσπραξη του ποσού ή μέχρι την ημερομηνία που τυχόν έχει τεθεί στην εγκριτική απόφαση. 2. Για την εκκαθάριση των λοιπών δαπανών εφαρμόζονται οι σχετικές διατάξεις του Κώδικα Δημοσίου Λογιστικού. 3. Τα αποδεικτικά της εκκαθάρισης παραλαμβάνονται από τον υπεύθυνο υπάλληλο για έλεγχο και στη συνέχεια πραγματοποιείται η λογιστική τακτοποίηση από τον διαχειριστή του ειδ. λογαριασμού. Η Δ/νση Οικονομικών Υπηρεσιών, δια του διαχειριστή, διαβιβάζει τα αποδεικτικά στοιχεία, συγκεντρωτικά, στο τέλος κάθε οικονομικού έτους στην αρμόδια Υπηρεσία του Ελεγκτικού Συνεδρίου, για κατασταλτικό έλεγχο και απαλλαγή των υπολόγωνεκκαθαριστών. ΄Αρθρο 5 Τηρούμενα βιβλία, στοιχεία κ.λ.π. 1. Στο Τμήμα Οικονομικής Διοίκησης της Δ/νσης Οικονομικών Υπηρεσιών του ΥΠΜΕ τηρούνται τα παρακάτω βιβλία και λοιπά παραστατικά στοιχεία: α) Από τον διαχειριστή: αα) Βιβλία: ααα) Βιβλίο ταμείου αναλυόμενο κατά κωδικό του προϋπολογισμού. Στο βιβλίο αυτό καταχωρούνται οι ημερήσιες χρεώσεις σύμφωνα με τα εντάλματα πληρωμής και οι πιστώσεις σύμφωνα με τις καταστάσεις ημερησίων εισπράξεων της Εθνικής Τράπεζας. βββ) Αναλυτικό καθολικό Εσόδων-Εξόδων στο οποίο καταχωρούνται τα ημερήσια έσοδα και έξοδα κατά κωδικό του προϋπολογισμού. γγγ) Συγκεντρωτικό καθολικό Εσόδων-Εξόδων στο οποίο καταχωρούνται τα μηνιαία έσοδα και έξοδα κατά κωδικό του προϋπολογισμού. δδδ) Βιβλίο χρηματικών ενταλμάτων προπληρωμής στο οποίο καταχωρούνται τα χρηματικά εντάλματα προπληρωμής κατά ποσόν, αρ. απόφασης και ονοματεπώνυμο υπόλογου. Στο ίδιο βιβλίο αναγράφονται και τα στοιχεία απόδοσης του εντάλματος. εεε) Βιβλίο χρηματικών ενταλμάτων πληρωμής στο οποίο καταχωρούνται τα εντάλματα πληρωμής κατά ποσό, αρ. απόφασης και ονοματεπώνυμο δικαιούχου. στστστ) Καθολικό επιταγών και εντολών πληρωμής προς την Εθνική Τράπεζα στο οποίο καταχωρούνται οι επιταγές και εντολές που εκδίδονται από τον υπεύθυνο πληρωμών. ββ) Παραστατικά στοιχεία: ααα) Αντίγραφα χρηματικών ενταλμάτων προπληρωμής, πληρωμής και εντολών προς την Τράπεζα. βββ) Καταστάσεις εισπράξεων και πληρωμών της Εθνικής Τράπεζας. γγγ) Κίνηση λογαριασμού (extrait) της Εθνικής Τράπεζας. β) Από τον υπεύθυνο πληρωμών: ααα) Ημερήσιες καταστάσεις στις οποίες καταχωρούνται οι εκδιδόμενες επιταγές και εντολές κατά αριθμό, ημερομηνία, ποσό και δικαιούχο. βββ) Αντίγραφα αναφορών απόδοσης λογαριασμού από τους υπόλογους κατά χρηματικό ένταλμα. 2. Στις Υπηρεσίες Μεταφορών και Επικοινωνιών των Ν.Α. τηρούνται: α) Μητρώο εξεταστών και ελεγκτών γιατρών. β) Μητρώο ιατρών-μελών ΔΙΕ, όπου υπάρχουν. γ) Αρχείο δαπανών και αναφορών απόδοσης λογαριασμού δ) Πίνακες στους οποίους καταχωρούνται οι κατά μήνα εξεταζόμενοι και κριθέντες ικανοί ή ανίκανοι. ε) Πίνακες των αιτίων που κρίθηκαν ανίκανοι. 3. Για την τήρηση μηχανογραφικού αρχείου , στην Κ.Υ. του ΥΠ.Μ.Ε., οι Υπηρεσίες Μεταφορών - Επικοινωνιών των Νομαρχιακών Αυτοδιοικήσεων πρέπει , το αργότερο μέχρι την τελευταία ημέρα κάθε μήνα, να υποβάλλουν στην Δ/νση Οργάνωσης και Πληροφορικής της Γ.Δ/νσης Διοικητικής Υποστήριξης του ΥΠ.Μ.Ε. , κατάσταση με τα πλήρη στοιχεία των κριθέντων ανικάνων καθώς και τα αίτια για τα οποία κρίθηκαν ανίκανοι.  ΄Αρθρο 6 ΄Ελεγχος της διαχείρισης 1. Η διαχείριση του ειδικού λ/σμού της παρούσας απόφασης ελέγχεται κατά τις διατάξεις του Ν.Δ/τος 1265/72. 2. Εκτος του παραπάνω ελέγχου, δύναται , με απόφαση του Υπουργού Μεταφορών και Επικοινωνιών να διατάσσεται έλεγχος της σωστής τήρησης των οριζόμενων στη παρούσα απόφαση , από τη Διαχείριση και από τις Υπηρεσίες Μεταφορών -Επικοινωνιών των Νομ . Αυτοδιοικήσεων. 3. Το διαχειριστικό όργανο του ανωτέρω Ειδικου Λογαριασμου συντάσσει ,κάθε έτος Προϋπολογισμό σύμφωνα με σχετική εγκύκλιο του Υπουργείου Οικονομικών καθώς και Απολογισμό, οι οποίοι συνυποβάλλονται προς έλεγχο και αξιολόγηση στο Υπουργείο Οικονομικών (Γενικό Λογιστήριο του Κράτους) ταυτόχρονα με τον Προϋπολογισμό του Φορέα που εποπτεύει τον Ειδικό Λογαριασμό και υπόκεινται στους προβλεπόμενους Δημοσιονομικούς Ελέγχους. Η μη έγκαιρη υποβολή τους εντός των προθεσμιών που θέτει το Γενικό Λογιστήριο του Κράτους αναστέλλει αυτομάτως τη λειτουργία του Λογαριασμού. Άρθρο 7 Τελικές διατάξεις 1. Μετά την ισχύ της παρούσας η ιατρική εξέταση των υποψηφίων οδηγών ή όσων αναθεωρούν την άδεια οδήγησης που διενεργείται μόνο από γιατρούς που έχουν συμβληθεί με τις Υπηρεσίες ΜεταφορώνΕπικοινωνιών των Ν.Α. Οι συμβάσεις είναι ετήσιας διάρκειας και ανανεώνονται εντός του μηνός Ιανουαρίου κάθε έτους. 2. Οι ειδικότητες των συμβεβλημένων γιατρών είναι αυτές που προβλέπονται από το Π.Δ. 155/96 (ΦΕΚ 115 Α/14.6.96). Η ειδικότητά τους διαπιστώνεται με σχετική βεβαίωση του Ιατρικού Συλλόγου στον οποίο ανήκουν και η οποία κατατίθεται μία μόνο φορά. Οι άνευ ειδικότητας γιατροί υποχρεούνται σε κάθε ανανέωση της σύμβασης να προσκομίζουν την παραπάνω βεβαίωση του ιατρικού τους συλλόγου. ΄Αρθρο 8 Καταργούμενες διατάξεις Από της ισχύος της παρούσας απόφασης καταργείται κάθε διάταξη απόφασης που αντίκειται στις διατάξεις της παρούσας ή ρυθμίζει με διαφορετικό τρόπο θέματα που ρυθμίζονται με την παρούσα απόφαση.